პიტერ ფინჩი

პიტერ ფინჩი (), დაბადების სახელი ფრედერიკ ჯორჯ პიტერ ინგლ ფინჩი (; დ. 28 სექტემბერი, 1916, ლონდონი — გ. 14 იანვარი, 1977, ბევერლი ჰილზი) — ინგლისში დაბადებული ავსტრალიელი კინოსა და თეატრის მსახიობი.Obituary Variety Obituaries, 19 იანვარი, 1977, p. 94. 

დაიბადა 1916 წლის 28 სექტემბერს ლონდონში. 1926 წელს საცხორებლად გადავიდა ავსტრალიაში. სკოლის დასრულების შემდეგ ადგილობრივ გაზეთ „The Sun“-ში დაიწყო მუშაობა. 1933 წელს მიიღო პირველი როლი სპექტაკლში „Caprice“. პარალელურად იგი მუშაობდა რადიოში. მისი დებიუტი კინოში შედგა 1935 წელს, კონკიას ზღაპარზე დაფუძნებულ მოკლემეტრაჟიან ფილმში „ჯადოსნური ფეხსაცმელი“ (). 1938 წელს მონაწილეობა მიიღო მის პირველ სრულმეტრაჟიან ფილმში „Dad and Dave Come to Town“, ამას მოჰყვა როლები ფილმებში „Mr. Chedworth Steps Out“ (1939) და „The Power and the Glory“ (1941).

1941 წლის 2 ივნისს ავსტრალიის არმიაში ჩაირიცხა. ომის პერიოდში მას ნება დართეს, ემუშავა რადიოში, თეატრსა და კინოში. 1942-1944 წლებში მონაწილეობდა რამდენიმე პროპაგანდისტულ საომარ ფილმში. ომიდან დაბრუნების შემდეგ კვლავ კინოკარიერას მიჰყო ხელი, ხოლო 1948 წელს დატოვა ავსტრალია და საცხოვრებლად ინგლისში გადავიდა, სადაც მონაწილეობა მიიღო რიგ ფილმებში.

მისი კარიერაში ყველაზე დასამახსოვრებელია ჰაუარდ ბილის როლი 1976 წლის ფილმში „ქსელი“ (1976). იმავე წელს უკანასკნელად განასახიერა ისრაელის პოლიტიკური და სამხედრო მოღვაწის იცხაკ რაბინის როლი ტელეფილმში „რეიდი ენტებეზე“. პიტერ ფინჩი 1977 წლის 14 ნოემბერს, ბევერლი-ჰილზის ერთ-ერთ სასტუმროში გულის შეტევით გარდაიცვალა."Actor Peter Finch, 60, Starring in 'Network,' Dies", The Washington Post, 15 იანვარი, 1977 დაკრძალულია ჰოლივუდში.

პიტერ ფინჩს მიღებული აქვს რიგი პრესტიჟული ჯილდო, მათ შორის — ოსკარის (სიკვდილის შემდგომ),ABC Eyewitness News; 23 თებერვალი, 2009; Midnight broadcast ოქროს გლობუსის, ვერცხლის დათვისა და BAFTA-ს ხუთი ჯილდო. 

ფილმოგრაფია

რესურსები ინტერნეტში

პიტერ ფინჩი  — „ავსტრალიის ბიოგრაფიული ლექსიკონი“

სქოლიო

კატეგორია:დაბადებული 28 სექტემბერი
კატეგორია:დაბადებული 1916
კატეგორია:გარდაცვლილი 14 იანვარი
კატეგორია:გარდაცვლილი 1977
კატეგორია:ავსტრალიელი მამაკაცი კინომსახიობები
კატეგორია:ავსტრალიელი მამაკაცი რადიოწამყვანები
კატეგორია:ავსტრალიელი მამაკაცი თეატრის მსახიობები
კატეგორია:მეორე მსოფლიო ომის მონაწილეები
კატეგორია:ოსკარის მფლობელი კინომსახიობები
კატეგორია:BAFTA-ს გამარჯვებულები (პიროვნებები)
კატეგორია:ოქროს გლობუსის გამარჯვებულები
კატეგორია:ვერცხლის დათვი საუკეთესო მამაკაცი მსახიობისთვის
კატეგორია:პრაიმტაიმის ემის ჯილდოს მფლობელები
კატეგორია:XX საუკუნის ავსტრალიელი მამაკაცი მსახიობები
კატეგორია:მსახიობები ანბანის მიხედვით